முதல் நாள் அமர்வில் எம்.டி.வாசுதேவன் நாயர், கீதா கிருஷ்ணன்குட்டி (மலையாளம் -> ஆங்கிலம் மொழிமாற்றுபவர்) கலந்துகொண்ட நிகழ்ச்சி ஒன்று இருந்தது. இந்திய மொழிகளில் உள்ள நுணுக்கமான விஷயங்களை ஆங்கிலத்தில் கொண்டுவருவதில் உள்ள சிரமங்கள், எழுத்தாளர் தன்னுடைய மொழிமாற்றுபவர்மீது கொள்ளவேண்டிய நம்பிக்கை, இருவருக்கும் இடையே ஒரு புத்தகத்தை மொழிமாற்றும்போது ஏற்படும் ‘நெகோசியேஷன்' (உறவாட்டம்) ஆகியவை பற்றி ஓரளவுக்குப் புரிதல் கிடைத்தது.